 Tenga, ambaye ni rais wa zamani wa TFF, alichaguliwa juzi katika mkutano mkuu wa 37 wa CAF uliofanyika Cairo, Misri.Mwenyekiti huyo wa Baraza la Vyama vya soka Afrika Mashariki na Kati (CECAFA) alikuwa mgombea pekee wa nafasi hiyo baada ya Hassan Souleiman Waberi wa Djibouti kujitoa mapema katika kinyang’anyiro hicho.Tenga sasa ataendelea kuwakilisha ukanda wa Afrika Mashariki na Kati kwa miaka mingine minne. Ukanda huo unajumuisha nchi za Tanzania, Kenya, Uganda, Burundi, Djibouti, Somalia, Eritrea, Ethiopia, Rwanda, Sudan na Sudan Kusini.Katika salamu za Malinzi ambazo nakala yake imetumwa kwa Rais wa CAF, Issa Hayatou na wa FIFA, Sepp Blatter, amemtakia Tenga kila la heri katika majukumu hayo.Tenga alichaguliwa kwa mara ya kwanza kwenye nafasi hiyo katika uchaguzi uliofanyika mwaka 2011 akiwa mtanzania wa kwanza kupata nafasi hiyo baada ya Said El Maamry.